Milton Obote

Apollo Milton Obote (28 Disamba 1925 - 10 Oktoba 2005) ɗan siyasar kasar Uganda ne wanda ya yi aiki a matsayin Firayim Minista na biyu na kasar daga 1962 zuwa 1966 kuma shugaban Uganda na biyu daga 1966 zuwa 1971 kuma daga baya daga 1980 zuwa 1985.

Ya yi karatu a Kwalejin Busoga da Jami'ar Makerere. A shekarar 1956, ya shiga Majalisar Dokokin Kasa ta Uganda (UNC) sannan daga baya ya barta ta hanyar kafa Majalisar Jama'ar Uganda (UPC) a shekarar 1960. Bayan Uganda ta sami 'yancin kai daga Mulkin mallaka na Burtaniya a shekarar 1962, an rantsar da Obote a matsayin Firayim Minista a cikin hadin gwiwa tare da Kabaka Yekka, wanda aka nada shugabansu Mutesa II a matsayin shugaban kasa. Daliliin rikici da Mutesa a kan zaben raba gardama na kananan hukumomi na 1964, Obote ya hambarar da shi a 1966 kuma ya ayyana kansa shugaban kasa, ya kafa mulkin kama karya tare da UPC a matsayin jam'iyyar hukuma a shekarar 1969. A matsayinsa na shugaban kasa, Obote ya aiwatar da wasu manufofi, wanda a karkashinsa kasar ta sha wahala daga cin hanci da rashawa da karancin abinci.

Manazarta
Rukuni:Mutuwan 2005
Rukuni:Haifaffun 1925